„SALÁTA”
 Zöld tippek zöldülő iskoláknak

2005. szeptember

1. Fa- és cserjehatározó memóriakártya

	A Magosfa Alapítvány memória játéka jó segítséget jelenthet a környezeti nevelésben. A 4fa-és cserjefaj levelét és termését megjelenítő (2 x 96 db) kártya fadobozban kapható, ára 5.000 Ft. Magosfa Alapítvány 2600 Vác, Cházár A. u. 17., fax/tel: (27) 511-427, e-posta: 

2. PÁLYÁZAT: Madárodú és -etető építő és kihelyező verseny

	A pályázat célja, hogy elősegítse minél több, szakmailag helyesen készített madárodú és -etető építését s kihelyezését, a madarak védelmét és a fiatalok kapcsolatának erősítését a természeti környezettel. 
A pályázat kiírója:Budapest Főváros Önkormányzata Környezetvédelmi Bizottság A pályázók köre:fővárosi iskolák, civil szervezetek, lakosság 
A pályázat tárgya: A pályázat célja, hogy elősegítse minél több, szakmailag helyesen készített madárodú és -etető építését s kihelyezését, a madarak védelmét és a fiatalok kapcsolatának erősítését a természeti környezettel. A felelőtlen emberi magatartás miatt fajok pusztultak ki. Az ember dolga, hogy segítse a körülöttünk élő állatokat, köztük tollas barátainkat, a madarakat. Elpusztított élőhelyük pótlására építsünk nekik odúkat, gondoskodjunk téli etetésükről. 
	A kiíró felhívja a budapestieket, iskolákat, civil szervezeteket, hogy kapcsolódjanak be a versenybe. A madárodúkat és etetőket szakszerűen kell elkészíteni és kihelyezni, és a későbbiekben is gondoskodni kell az etetők feltöltéséről. Szakmai segítséget lehet kérni a Magyar Madártani Egyesülettől (MME), ahol szakirodalmat is tudnak ajánlani. (MME Természetbarátok Boltja és Közönségszolgálat, Budapest, XIII. kerület, Katona József u. 35., nyitva: H-P: 8.00-18.00, Sz: 10.00-14.00 óra, telefon: 40/200-40, e-mail: info@mme.hu) 
	Díjazás:A nyertesek 2005.10.21-én vehetik át díjukat. Pályadíjak: I. díj: ajándékcsomag 50 000 Ft értékben, II. díj: "madármegfigyelő vezetett túra és erdei iskolai nap", Visegrádon a Mogyoróhegyi Táborban (20 fő részére), III. díj: vezetett túra a budakeszi Vadasparkban (20 fő részére). További információ: A pályázat lebonyolítója a Konkam Stúdió, tel./fax: 256-4913 Az MME javasolja a program résztvevőinek, hogy kapcsolódjanak be a Madárbarát kert programba! Pályázat beérkezési határidő: 2005. október 15. 
3. Pályázat óvodás kortól középiskolásokig

	Az Európai Mobilitási Hét és Autómentes Nap alkalmából a Gazdasági és  Közlekedési Minisztérium, a KvVM és az OM rajz-, fotó- és videó-pályázatot hirdet "Munkába, iskolába környezetbarát módon!" címmel a következő kategóriákban:
Rajzpályázat
•óvodás kategória 
•kisiskolás kategória (1-4. osztály) 
•felső tagozatos kategória (5-8. osztály)
Fotó és videofilm-pályázat
•felső tagozatos kategória (5-8. osztály) 
•középiskolás kategória (9-12. osztály)
	Az alkotások szólhatnak a gyermekek és szüleik mindennapi közlekedéséről, bemutathatnak biztonságos utakat, illetve olyan helyeket, amelyek veszélyeket jelentenek az óvodába és iskolába való eljutáskor. Az alkotásokban a pályázok azt is kifejezhetik, hogyan képzelik el a jövő közlekedését, továbbá, hogyan lehet megoldani a városi közlekedési problémákat (zaj, levegőszennyezés, zsúfoltság, balesetveszély).
	A rajzpályázatra pályázni lehet A/3 vagy A/4 méretű, fekvő vagy álló helyzetű rajzlapokon, vagy más nem törékeny anyagon, bármilyen technikával készült alkotással (pl.: vízfesték, tempera, olajfesték, filctoll, tollrajz, zsírkréta, pasztell, montázs, batikolás, kollázs, vegyes technika stb.). Egy pályázó csak egy alkotással vehet részt a pályázatban. A fotópályázatra pályázni lehet papíralapon elkészített, vagy digitálisan, jpg képfájlként CD lemez írt anyaggal. Egy pályázó maximum három alkotással vehet részt a pályázaton. A videofilm-pályázatra pályázni lehet DVD vagy VHS kazettán vagy CD lemezen avi vagy mpg fájlkiterjesztésben elkészített, maximum 3 perces időtartalmú, zenei vagy szöveges aláfestésű kisfilmmel. Egy pályázó csak egy alkotással vehet részt a pályázatban.
	Minden alkotás mellé kérik feltüntetni az alkotás címét, a pályázó(k) nevét, pontos postai címét, telefonszámát, születési adatait (év, hónap), iskolájának, óvodájának nevét és címét, valamint a felkészítő pedagógus nevét.	A nyertesek  értesítése telefonon történik, ezért kérik megadni a szülő vagy a pedagógus telefonszámát. A pályázati anyagokat a GKM Környezetvédelmi Főosztálya részére (postacím: 1880 Budapest, Pf: 111.) "Európai Mobilitási Hét és Autómentes Nap - pályázat" megjelöléssel kell elküldeni. Beküldési határidő: 2005. október 10. Eredményhirdetés, díjátadás 2005.10.28-án, a Közlekedési Múzeumban (Budapest XIV. kerület, Városligeti krt. 11.). A legjobb alkotásokból a GKM  kiállítást rendez. A pályázó törvényes képviselője hozzájárul, hogy a pályamű a kiállításon megjelenjen. Hozzájárul továbbá, hogy a pályázat lezárulta után a művet a GKM non-profit célú kiadványban közreadja, az alkotó nevének és életkorának feltüntetésével. A beküldött műveket a minisztérium nem küldi vissza. A kiállításra nem kerülő alkotások 2005.11.2-30. között átvehetők a GKM Környezetvédelmi Főosztályán (Budapest V. kerület, Kálmán Imre u. 2.) A pályázattal kapcsolatosan érdeklődni lehet: a (1)472-8748-as telefonszámon.
4. Állatvédelmi iskolaprogram

 	A Felelős Állatbarátok Egyesülete (tel. 1/214- 6750 60-as vagy 39-es mellék, fax 1/214-6758 ) iskolaprogramot indított útjára a felelős állattartás és állatvédelem témakörében. A pedagógusoknak szóló oktatási segédanyag célja a kisiskolások állatokkal kapcsolatos helyes szemléletének kialakítása, valamint a felelős állattartás alapvető szabályainak megismertetése. A programhoz csatlakozni a www.iskolaprogram.hu címen lehet. A program bemutatása megtalálható a http://www.sulinet.hu/tart/cikk/cc/0/16228/1 oldalon.

5. Állatlesen a Magyar Természettudományi Múzeumban

 	A programra ÓVODÁS csoportokat várnak. Téma: ismerkedés a Kárpát-medence állatvilágával. A foglalkozás időtartama 2x35-40 perc Az élményszerűség érdekében max. 10-15 gyermek vesz részt egy időben a foglalkozáson. Így a csoportot két részre osztják és váltva vesznek részt a programon. Amíg a csoport egyik felét a múzeumpedagógus kíséri, addig a másik fele saját óvónőjével megtekinti a kiállításokat. Információ: Hartmann Éva (tel: 06-1-210-1085/3218)

6. A Duna-Dráva Nemzeti Park programjai

1.A Duna-Dráva Nemzeti Park természeti értékei (védett növény és állatfajokról film- és diavetítés)
2.Madarászat Madárfajismeret. Védett madarak, madárvédelem. Különböző madárfajok megfigyelése a természetben.
3.A Dráva folyó A Dráva folyó földrajza, története, hidrológiai adatai és természeti értékei. Film- és diavetítés a Dráváról. 
4.Hagyományos kézművesség  Természetes anyagokból (textil, csuhé) játékok, használati tárgyak készítése. Origami. Kézügyesség fejlesztése. 
5.Fafaragás, fatárgyak készítése Előadás a magyar népművészet motívumvilágáról.
6.Vízminőség-vizsgálat A Dráva vízminőségének és vízhozamának mérése különböző módszerekkel. Biológiai vízminőség-vizsgálat. Eszközök készítése.
7.Erdészeti ökológia Az ártéri erdők élete. Egy ártéri puhafaliget megtekintése. Fafajismeret.
 Egyedi - saját - szervezésű programok lebonyolítására is lehetőség van. Érdeklődni:  GREEN Pannónia Alapítvány 7570 Barcs, Darányi u. 31. tel: 82/462-143, fax: 82/461-383

7. Komposztálás az iskolakertben – kiadvány

	Kiadvány azoknak, akik komposztálást szeretnének bevezetni az oktatási intézmény kertjében, akár csak bemutató jelleggel. A megvalósításba a gyerekek bevonhatók, szaktantárgyakhoz is jól kapcsolódó téma.  Információ a kiadványról és a programról: Öko-Fórum Alapítvány, 1146 Budapest Ajtósi D. sor 19-21, , tel: 343-4800/154
8. „Zöld útipakk” oktatócsomag és ingyenes pedagógus továbbképzés

	A Zöld útipakk oktatócsomag (megjelentette: Közép- és Kelet-Európai Regionális Környezetvédelmi Központ, azaz REC) az iskolai tantervben széleskörűen használható és az egyes szaktárgyak oktatásába integrálható anyagokat tartalmaz: tanári kézikönyvet óratervekkel és tanulói adatlapokkal, videokazettát oktató filmekkel és videó klipekkel, gondolkodtató feladatokat (dilemmakártyák) és egy interaktív CD-ROM-ot. Az oktatócsomag nagy hangsúlyt fektet az értékteremtésre, valamint a környezettudatos magatartásra. 
	A csomag terjesztése továbbképzéseken keresztül történik, melynek elvégzésével minden résztvevő díjmentesen jut hozzá az oktatócsomaghoz. Az egy napos továbbképzésen a résztvevők betekintést nyerhetnek a Zöld útipakk felépítésébe és módszertanába, megismerkedhetnek használatával. Az egyes előadások és csoportos foglalkozások során további környezetvédelmi és környezeti nevelési ismereteket, módszertani fogásokat, ötleteket nyerhetnek, s bekapcsolódhatnak a környezeti nevelők hálózatába. 
	A programra a környezeti nevelés bármely aspektusában érintett pedagógusok mellett az e téren aktív civil szervezetek munkatársai is jelentkezhetnek. A részvétel díjmentes, de előzetes regisztrációhoz kötött. A következő képzés időpontja: 2005. október 1. 9.00-17.00 óra Helyszín: ELTE Trefort Ágoston Gyakorlóiskola, Budapest (1088 Trefort utca 8.)
	és: a részvétel szándéknyilatkozata mellett név, iskola/szervezet, levelezési cím, telefonszám, e-mail cím megadásával a  e-mail címen, vagy a 26/302-137 fax számon. Jelentkezési határidő: 2005. szeptember 20. Információ: Horváth Gergő, REC (tel: 26/504-075) 
 
9. A Fauna Egyesület PÁLYÁZATOT hirdet állatvédelmi témában

	Feladat: " Mi és a háztáji állatok" c. okatófilm (20 perc) megtekintése után, a látottak alapján az osztály bemutatja, hogy hogyan érzik magukat a csirkék nagyüzemi körülmények (zsúfoltság, túlzott meleg, kevés természetes fény, stb.) között. Ezután a diákok fogalmazzák meg saját szavaikkal, hogy milyen érzés nagyüzemi csirkének lenni, írják le véleményünket a Fauna által küldött nyílt levelezőlapra! Beküldendő: 1) a feladat elvégzését igazoló fénykép az osztályról a kísérlet közben, papírkép vagy digitális formában (300 dpi felbontásban, CD lemezen). A képen legyen rajta (pl. a diákok által tartott táblán) a kampány szlogen ("Kigyúrt csirkék - tálalva!"), az iskola neve és az osztály; 2) a véleményeket tartalmazó nyílt levelezőlapok. A pályázat megvalósítását segítő oktatóanyagot, amyelyet a későbbiekben is fel tudnak használni, az Egyesület ingyen bocsátja a résztvevő tanárok, iskolák részére.
	Jelentkezés 2005. szeptember 25-ig: fauna@fauna.hu vagy Fauna Egyesület 1463 Bp., Pf.860. A pályázatok beküldési határideje: 2005. október 20. Nyeremény: a résztvevő osztályok közül hármat sorsolunk ki, akik a 2005. október 27-én tartandó, filmvetítéssel egybekötött záróprogramon vehetnek rész, illetve minden diák ajándékpólót kap a kampány logójával.
10. Rajzos üzenetekkel a klímaváltozás ellen

	November végén a világ kormányai Kanadában hivatalos tárgyalásokat kezdenek az éghajlatváltozás elleni küzdelemről. A Magyar Természetvédők Szövetsége (MTVSZ) aFöld Barátai Európa Klíma-korzó kampánya keretében festett és szöveges üzenetekkel szeretné cselekvésre sarkallani a tárgyaló delegációkat. A hazai kampányszervezők 40x40 cm-es fa "járólapokra" gyűjtik a festett ill. szöveges üzeneteket, melyekből majd a montreáli ENSZ klímakonferencia idején egy hatalmas sétányt (Klíma-korzót) fognak felépíteni a konferenciaközpont közelében. (A tervek szerint az Európa-szerte összegyűjtött "járólapokat" október közepén Luxemburgban is közszemlére bocsájtják az EU környezetvédelmi minisztereinek találkozójakor.)
	Lehetőség van az utcai akcióktól függetlenül is gyűjteni az üzeneteket. Aki vállalja, hogy saját baráti körében, szervezetében vagy iskolai csoportokban összegyűjt néhány tucat festett vagy szöveges, éghajlatváltozással kapcsolatos üzenetet, azok számára - előzetes egyeztetés után - az MTVSZ irodában, vagy valamelyik nagyobb vidéki tagszervezetüknél biztosítanak méretre szabott "járólapokat". Ezeket a „járólapokat” szeptember 15-ig várja az MTVSZ iroda, aki esetleg csak később tudná leadni, az telefonáljon az MTVSZ irodába Fridrich Róbertnek () egyeztetés végett. Aki házilag akar "járólapokat" készíteni a Klíma-korzóhoz, akkor lehetőleg 3 mm vastag, 40x40 cm-es falemezekre (pl. farostlemez) fesse üzenetét.
	A kampányról és az eddig elkészült „járólapokról” színes képek és információk a következő weboldalakon tekinthetők meg: 
http://www.mtvsz.hu/kepgaleria.shtml
http://www.greenfo.hu/hirek/hirek_item.php?hir=11216

11. A szakköri munka mint az innovatív gondolkodásra nevelés színtere - pályázat

Kiíró: Oktatási Minisztérium, Magyar Szabadalmi Hivatal
Pályázhatnak: hazai és határon túli magyar tannyelvű középiskolák természettudományi, technikai és kézműves, formatervezési szakkörei és vezető tanárai.
Beküldendő 1 példányban: 1. Adatlap (A pályázathoz nevezési adatlap letölthető a , valamint a  címen). 2. Tanári pályázat (a szakköri tematika, eszközök, módszerek megjelölésével, az eredmények bemutatásával). 3. A diákok szakköri munkájának eredményei, modellek, tanulmányok, fényképek, eszközök vagy azok leírása a felhasznált szakirodalom jegyzékével. A pályamunkákat az Oktatási Minisztérium Közoktatás-fejlesztési és Értékelési Főosztályára kell eljuttatni: Budapest V., Szalay u.10-14. (Levélcím: 1884 Budapest, Pf.1) Határidő: 2005. október 17.